 rlo
                                         udskrift
                                              af
                          sø- & handelsrettens dombog
                                        ____________
                                          kendelse
afsagt den 3. juli 2015.
b-88-15
s aps under konkurs
(advokat christian elmer)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 28. august
2012 af selskab1 med en selskabskapital på 80.000 kr., der blev indbetalt i værdier til kurs
100. x har ifølge samme rapport siden den 28. november 2012 og frem til den 5. maj 2014 væ-
ret registreret som direktør i selskabet. selskabets formål var, at ”drive virksomhed i bred
forstand”.
                                                       -2-
skifteretten har den 13. februar 2015 taget kurators indstilling om at indlede konkurskaran-
tænesag mod x til følge.
fristdagen er 24. april 2014.
påstande
i et processkrift modtaget i sø- og handelsretten den 6. marts 2015 har kurator nedlagt på-
stand om, at x pålægges konkurskarantæne i tre år.
processkriftet er ved stævningsmand forkyndt for x den 20. april 2015, hvor han samtidig fik
udleveret rettens brev af 16. april 2015 med bilag. brevet indeholdt en svarfrist på 14 dage fra
forkyndelsen. x har ikke svaret på rettens henvendelser og har således hverken nedlagt en
påstand eller anmodet om mundtlig behandling. sagen er herefter behandlet på skriftligt
grundlag.
oplysninger i sagen
det hedder i kurators processkrift blandt andet:
      ”… s aps (herefter ’selskabet’) blev erklæret konkurs ved dekret afsagt af sø- og handelsrettens skifteret
      den … på grundlag af en konkursbegæring indgivet af det faglige hus på vegne en lønmodtager og mod-
      taget i skifteretten den 24. april 2014.
      konkursboets fristdag er herefter den 24. april 2014.
      under konkursboets foreløbige behandling har der været gennemført undersøgelser af dispositioner fore-
      taget i regi af selskabet.
      … fremlægges redegørelser i medfør af konkurslovens § 125, stk. 1, 2 og 4, af henholdsvis 26. maj 2014, 3.
      september 2014 og 4. marts 2015. redegørelserne indeholder en beskrivelse af de konstaterede forhold,
      hvortil overordnet henvises …
                                                    -3-
ved retsmødet den 5. maj 2014, hvor selskabet blev erklæret konkurs, forklarede x, at det var en ”fejl, at
han ikke var blevet afmeldt som direktør, da han fratrådte i januar 2014. da han stoppede, var der ubetal-
te regninger, og han kunne ikke se, at der kunne skabes mere omsætning. indehaveren, p1…, kører en sag
mod de nye lejere vedrørende hærværk omkring årsskiftet 2013/2014. da han fratrådte, stod der godt
60.000 kr. på selskabets konto i danske bank…”
… selskabet drev restauranten s, beliggende på hauser plads i københavn. ifølge det oplyste, var der i
selskabet ansat flere bogholdere, der forestod bogføring m.v. i e-conomics bogholderisystem. der er herfra
fremkommet udtræk af selskabets bogføring.
ifølge det over for konkursboet oplyste, fik selskabet økonomiske problemer i slutningen af 2013, hvorfor
der indledtes drøftelser med en mulig køber/investor, uden at dette dog førte til en egentlig underskrevet
aftale. imidlertid fik denne mulige køber/investor adgang til de lejede lokaler med henblik på at afholde et
nytårsarrangement.
i januar 2014 blev det angiveligt konstateret, at restauranten ikke kunne genåbnes som følge af det hær-
værk, der blev begået i forbindelse med det afholdte nytårsarrangement. det antages derfor, at der ikke var
egentlig drift i regi af selskabet efter den 31. december 2014.
der blev ikke aflagt årsrapport for selskabets første regnskabsår (29. august 2012 – 31. december 2013).
selskabet har været registreret i medfør af momsloven og som indeholdelsespligtig arbejdsgiver i medfør af
kildeskatteloven m.fl. angivelser af momstilsvar blev foretaget for 3. og 4. kvartal 2012 med et positivt
tilsvar på kr. 272.920, sammensat af salgsmoms (kr. 662.121) og købsmoms (kr. 389.201). angivelser af
momstilsvar blev foretaget for 1. kvartal 2013 med et positivt tilsvar på kr. 187.211, sammensat af salgs-
moms (kr. 500.695), købsmoms (kr. 265.481) og energiafgift (kr. 48.003). der blev ikke foretaget angivel-
ser af momstilsvar mv. for 2. – 4. kvartal 2013, hvorimod skat foretog foreløbige fastsættelser af et sam-
let momstilsvar for denne periode på kr. 501.000. r75 for 2012 og 2013 fremlægges … det er uoplyst,
hvorvidt der foretoges angivelser af momstilsvar for 2014, men det antages ikke at være tilfældet.
for 2012 blev a-indkomst indberettet med kr. 1.095.297, medens a-indkomst blev indberettet med kr.
2.542.197 for 2013.
                                                          -4-
     skat har over for konkursboet anmeldt et samlet krav, stort kr. 2.373.912, hvilket krav er sammensat af
     ovennævnte foreløbige fastsættelser af selskabets momstilsvar, foreløbige fastsættelser af a-skat mv. for
     perioden marts 2013 til og med marts 2014 samt renter og gebyret. anmeldelsen fra skat fremlægges
     …
     baseret på selskabets bogføring og bankkontoudskrifter modtaget fra danske bank a/s, kan det konstate-
     res, at driften i regi af selskabet fortsatte i de perioder, hvor angivelser over for skat ikke blev foretaget.
     bankkontoudskrifter for perioden 1. april 2013 til 31. januar 2014 fremlægges …
     x har blandt andet om dette forhold oplyst, at der var uorden i bogholderiet som følge af problemer med de
     ansatte bogholdere ….”
synspunkter
kurator har i sit processkrift til støtte for påstanden blandt andet anført:
     ”… til støtte for den nedlagte påstand gøres det gældende, at x i den periode (28. november 2012 – 5.
     maj 2014), hvor han var registreret som direktør for selskabet, havde der overordnede ansvar for, at sel-
     skabet blev drevet forretningsmæssigt forsvarligt.
     baseret på de ovenfor beskrevne forhold gøres det gældende, at x, som direktør for selskabet inden for det
     sidste år forud for fristdagen den 24. april 2014, har drevet virksomheden groft uforsvarligt, hvorfor x
     må anses for at være uegnet til at deltage i ledelsen af en erhvervsvirksomhed.
     det må således lægges til grund, at der i hvert fald i perioden efter 1. april 2013 blev stiftet endog meget
     betydelige forpligtelser over for skat, idet de momspligtige aktiviteter i selskabet fortsatte frem til ud-
     gangen af 2013 uden, at momstilsvar blev angivet eller afregnet over for skat.
     videre bemærkes, at selskabet i perioden april 2013 til december 2013 udbetalte løn til medarbejdere med i
     alt ca. kr. 2.110.500 uden, at der foretoges relevante angivelser vedrørende a-skat og am-bidrag over for
     skat.
     det gøres derfor samlet gældende, at x på grund af de konstaterede forhold, herunder særligt de groft til-
     sidesatte pligter over for offentlige myndigheder (skat), skal pålægges konkurskarantæne i tre år ...”
                                                -5-
sø- og handelsretten skal udtale:
retten lægger som ubestridt til grund, at x i den periode, som er relevant for bedømmelse af
konkurskarantæne efter konkurslovens § 157, stk. 1, nemlig fra den 24. april 2013, har været
direktør i selskabet. retten lægger videre som ubestridt til grund, at der i perioden er sket
lønudbetalinger uden relevant angivelse af a-skat og am-bidrag over for skat, at der ikke
er sket angivelse og afregning af moms, og at der har været uorden i bogholderiet. disse for-
hold har påført kreditorerne, særligt skat, betydelige tab, hvorfor x findes uegnet til at del-
tage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                       derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                        jeanette melchior
                                              (sign.)
                                           ___ ___ ___
                                udskriftens rigtighed bekræftes
                                    sø- og handelsretten, den
